Tiener in motorfietsongeluk beseer | Maroela Media
'n 19-jarige man is ernstig beseer ná hy op sy motorfiets in 'n kruising in Vanderbijlpark teen 'n ander voertuig gebots het. Die oorsaak van die ongeluk is nog onbekend en word deur die polisie ondersoek.
Andre Visser, 'n woordvoerder van ER24, het gesê die jong man was in erge pyn toe paramedici op die toneel kom. Hy het verskeie beserings opgedoen en daar word vermoed dat hy rug en nekbeserings het. Sy regterbeen is ook gebreek.